cyanic-selkie/wikianc huggingface dataset:
אסמאעיליה
מֻסְתַעליה
עם הזמן, הנהגת הקהילה המֻסְתַעלית עברה לדרום אסיה, שם חל מספר רב של פילוגים בתנועה, כשכל אחת מהכתות בוחרת במנהיג שונה המכונה אל-דַאעי אל-מֻטְלַק ( الداعي المطلق מלשון דֻעאא', קריאה לתפילה. פירוש מילולי: הקורא לתפילה האבסולוטי) זאת מאחר שהתואר "אימאם" שמור בראיית המֻסְתַעליה לצאצאיו הנסתרים של טַיַב אבי אל-קאסִם. תומכי אל-מֻסְתַעלי, המכונים מֻסְתַעליה או טַיַביה התפלגו בינם לבין עצמם לעוד מספר רב של תת-כתות המכונות בוֹהְרַה ( بهرة ): הבוהרה הגדולה ביותר היא הדאודית ( بهرة داودية ) שמרבית מאמיניה מצויים באזור הודו ופקיסטן; ממנה התפצלה הבוהרה הדאודית הפרוגרסיבית והבוהרה העלווית ( بهرة علوية ) (לא כת העלווים) שהתפצלה מהדאודית. בוהרה נוספת היא הסֻלַימַאניה ( بهرة سليمانية ) שמאמיניה חיים באזור תימן. הבוהרה הדאודית מאמינה כי הדַאעי אל-מֻטְלַק כיום הוא ד"ר מוחמד בורהאן א-דין (מספר 52 על פי ספירתם). העלוים מאמינים כי מנהיגם הוא אבו חאטים טַיַב זיאודין סחיב (44 על פי ספירתם).
אורובו שחור
התנהגות
כמו מרבית הקונדורים הוא אוכל פגרים אך ניזון גם מביצים או מבעלי חיים צעירים. בנוסף להקות אורובואים מעופפת מעל אתרי מזבלות בחיפוש מזון. הוא חסר חוש ריח אך בעל ראייה חדה מאוד, מה שעוזר לו למצוא את מזונו או לחלופין למצוא עופות דורסים אחרים בקרבתו, כמו המין קתרטס תרנגולי אשר לו חוש ריח.
מוסר (הלכה)
גדרו של מוסר
כל דין מוסר הוא במי שמגלה רכוש של זולתו מיוזמתו ומרצונו החופשי, אך אם נכפה עליו לספר הוא פטור. על פי ספר החינוך, שמסנף את איסור מוסר לרכילות, הכפייה לספר לא חייבת להיות בעינוי גופני או באיום על עינויים, אלא אף באיום ללקיחת כספו או רכושו של אדם.
הריגת מוסרים בהיסטוריה
במאה השלישית בבבל, אדם שרצה להסגיר תבן של חבירו למס נהרג בידי רב כהנא, שנאלץ לברוח עקב כך לארץ ישראל. ורב שילא נתן מלקות לאדם שקיים יחסי מין עם נכריה, ובשל חשש מהלשנה המית אותו.
במאה ה-13 בברצלונה, במאי 1279 הרשב"א כתב על הקזת דם דרך הזרועות של המוסר וידאלאן דה פורטה בן אסטרוק, בהוראתו והוראת ר' יונה מגירונדי, בנימוק של הוראת שעה.
במאה ה-14 הרא"ש העיד על תופעת המתת המוסרים: "וכן ראיתי באשכנז, וכן שמעתי בצרפת", והיה מעורב אישית בכמה מקרים. באווילה, הרא"ש תמך בגביית תשלום על הריגת מוסר בשם נהוראי. בסביליה, מוסר בשם דון פטרו הוצא להורג בתמיכתו, ויחד עם בניו ר' יהודה ור' יעקב פסק להרוג מוסר בשם יוסף בן שמואל.
במאה ה-19 בעיירה נובו-אושיץ שבפודוליה, נהרגו שני מוסרים בשנת 1836, בהוראת ר' ישראל מרוז'ין, שנאסר לכמעט שנתיים ואז ברח לאוסטריה.
כביש 444
היסטוריה
באזור קלקיליה וג'לג'וליה, עובר כביש 6 בחלקו בתוואי המקורי של כביש 444. במסגרת העבודות לסלילת כביש 6, הוחלט על סלילת תוואי חדש לכביש 444 שקיבל את השם עוקף ג'לג'וליה-קלקיליה, כולל חיבור חדש למחלף אייל. העבודות לסלילת קטע זה התעכבו עקב ערעור על תוצאות המכרז לסלילתו. בינתיים פרצה האינתיפאדה השנייה והוחלט על הקמת גדר ההפרדה בין ישראל והשטחים. בקטע של כביש 444 שתוכנן במקור לעבור מזרחית לכביש 6, הוקמה גדר ההפרדה עם קלקיליה. עקב כך גם תוואי חיבור הכביש למחלף אייל הצריך שינוי, בנקודה בה גם מתחבר כביש הרוחב 551, שלא נסלל בשל התנגדות פעילי איכות הסביבה. כדי להשלים את חיבור מחלף אייל בזמן נסלל כביש מפותל, שבא לפתור גם בעיות של הפקעת קרקע - כביש 5504. כביש 444 באזור זה נותק מחלקו הצפוני. החיבור של כביש 5504 במחלף אייל והניתוק מכביש 444, גרם לתאונות דרכים רבות בנקודה זו, ופקקי תנועה קשים בשעות העומס.
לגולאס
ביוגרפיה
לגולאס הוא אלף ובן למשפחת אצולה. לגולאס מופיע לראשונה בשר הטבעות כאשר אלרונד מזמן את המועצה הלבנה (וכך מקים אותה) לדון בענייני סאורון, לגולאס מצטרף לפרודו בגינס, אחיינו של בילבו בגינס - גיבור הספר "ההוביט" - ואל נציגים ממספר גזעים דמויי אנוש נוספים, למסע להשמדת הטבעת של סאורון - הטבעת האחת.
תרשים עץ (הסתברות)
תרשימי עץ עשויים לייצג סדרה של מאורעות בלתי תלויים (כגון סדרה של הטלות מטבע) או מאורעות בעלי הסתברויות מותנות (כגון הוצאת כדורים משק). כל צומת בתרשים מייצג מאורע וההסתברויות שלהן זהות. צומת הגזע (הצומת הראשון) מייצג מאורע ודאי. כל קבוצה של צומתי אחים מייצגת חלוקה בלעדית וממצה של מאורע ההורה.
יעקב טסלר
ביוגרפיה
ב-16 בפברואר 2023 פורסם בעיתון הארץ תחקיר של העיתונאיים יהושע בריינר וחיים לוינסון בו נטען כי טסלר היה מעורב מאחורי הקלעים בהסכם שתיקה במסגרתו שולם סכום כסף גדול לקורבן תקיפה מינית של אביו, הרב אפרים טסלר בעת שהיה ראש ישיבת 'דמשק אליעזר' לצעירים של חסידות ויז׳ניץ. טסלר הגיב כי לדברים אין שחר.
כוח דהיתרא עדיף
פסיקה מקילה לעומת פסיקה מחמירה
על פי דין התורה, כאשר יש מחלוקת בין פוסקי ההלכה המצב הרצוי הוא שסנהדרין תכריע במחלוקת, ותיצור הלכה אחידה לעם ישראל. בהיעדר סנהדרין, נוצר מצב שבפני פוסק ההלכה עומדות דעות שונות ללא הכרעה מוסכמת ביניהן, ועליו לשקול כאיזו דעה מהן יש לפסוק.
מיס סלואן
הצגת הבכורה העולמית של הסרט נערכה ב-11 בנובמבר 2016 במכון הסרטים האמריקאי, והופץ בארצות הברית ב-25 בנובמבר על ידי חברת "EuropaCorp", לפני שהוצג בשאר העולם ב-9 בדצמבר. הוא עלה לאקרנים בצרפת ב-8 במרץ 2017 ובישראל ב-22 בדצמבר 2016. הסרט הרוויח 9 מיליון דולר אמריקני ברחבי העולם כאשר לו תקציב בן 13 מיליון דולר, ונחשב לכישלון בקופות. הוא קיבל ביקורות חיוביות באופן כללי. ג'סיקה צ'סטיין הייתה מועמדת לפרס גלובוס הזהב לשחקנית הטובה ביותר (סרט דרמה) על תפקידה בסרט זה.
עלילה
שלושה חודשים ושבוע קודם לכן, אל החברה של סלואן ניגש נשיא שדולת הנשק בוב סנפורד (צ'אק שאמטה) בבקשה שיעזרו להפיל את הצעת החוק היטון-האריס להרחבת בדיקות הרקע על רכישות כלי נשק, תוך מיקוד הקמפיין נגד הצעת החוק בקהל הבוחרים הנשי. סלואן לועגת לסנפורד, ועד מהרה עוזבת את "קול קרביץ" אל חברתו של רודולפו שמידט (מארק סטרונג), בעל החברה היריבה של "קול קרביץ", אשר מנסה להעביר את הצעת החוק.
קורלאונה
היסטוריה
העיירה בעבר נשלטה על ידי הערבים, אשר הוסיפו לכלכלה ולפוליטיקה באזור, ונתנו לה את השם קוּרְלָיוּן (قُرْلَيُون), ולאחר מכן הנורמנים השיגו הכרה.
מגדל פיקוח שנבנה בין המאות ה-11 וה-12, הידוע בשם סַרַצֵנָה, עדיין עומד. הנוף הנראה מן המגדל כולל את הקסְקטָה דֶלֶּה דוּאֶה רוֹקֶה (Cascata delle Due Rocche), סטייה קלה ממסלול נהר הקורלאונה.
כנסיות
"כנסיית האבל" (Chiesa dell'Addolorata) משנת 1700, המוקדשת לבַּסִילִיאָן, אב המנזר והקדוש המגן סַאן לֵאוֹלוּקָה, "כנסיית סַנְטָה-רוֹזלִיָה", ולכנסייה הקטנה סַנְט-אַנְדרֵאָה (משנת 1600), יחד עם ציורים ואיורי פְרֶסְקו (ציורי קיר בצבעי מים).
קורלאונה כיום
בתחילתה של שנת 1960, העיירה הפכה להיות מפורסמת (או ידועה לשמצה) בשל המאפיה שלה, בהיותה העיירה אשר בה כמה משפחות ידועות הקימו את מפקדותיהן (הקלאן דֵיי קורלאונֵזי). אחד מן המאפיונרים הידועים הוא טוֹטוֹ רינָה.
אמסטרדם (נובלה)
תמצית העלילה
מולי ליין נפטרה בטרם עת ממחלה שפגעה בגופה ובמוחה. בלווייתה נפגשים בעלה ג'ורג', שהוא מו"ל עשיר, ושלושה ממאהביה בעבר: ג'וליאן גרמוני, שר החוץ של בריטניה החותר לראשות הממשלה, ורנון הולידיי, עורך העיתון "השופט" וקלייב לינלי, מלחין מצליח. המשך העלילה מתמקד בהולידיי ולינלי, אך גם לשני האחרים יש חלק בה.
בעקבות החששות שמעורר בהם מותה הפתאומי של מולי ליין, מגיעים הולידיי ולינלי להסכם המתת חסד הדדי, במקרה שמישהו מהם יגיע למצבה.
תורה אפקטיבית
תורה אפקטיבית מורכבת מהרכיבים הבאים:
הפועל אשקלון (כדוריד נשים)
הפועל אשקלון הייתה קבוצת כדוריד נשים ישראלית מהעיר אשקלון, שהשתתפה בליגה הלאומית לנשים.
ברזילון
בַּרְזִלּוֹן (שם מדעי: Sideritis) הוא סוג צמחים ממשפחת השפתניים שמונה 185 מינים ו-31 תת-מינים. ארבעה [5] מינים מסוג זה גדלים בר בבתה בארץ ישראל ובהר החרמון.
אריק בנדר
אריה (אריק) בנדר (נולד ב-1952) הוא עיתונאי ישראלי, ששימש ככתב הפרלמנטרי של "מעריב".
גרודק (פודלסיה)
יהודי גרודק
טרם השואה חיו בגרודק כ-1,500 יהודים, שהיוו כ-75% מסך תושבי הכפר. רובם עבדו במסחר ומלאכה, ומעטים היו מורים ורופאים. יהודי הכפר קיימו פעילות פוליטית, הפעילו מוסדות חינוך יהודיים ביידיש ובעברית, וכן קיימו תנועות נוער יהודיות, ציוניות ואחרות. בכפר היו לפחות שבעה בתי כנסת עשויים מעץ.
בשואה
ב-12 בספטמבר 1939 כבשו הגרמנים את גרודק. הכפר היה בשטח פולין שבהסכם ריבנטרופ–מולוטוב נקבע שישתייך לברית המועצות, והכפר הועבר באותו חודש לשליטת ברית המועצות. הסובייטים הלאימו את הכלכלה בכפר. ביוני 1941, ב"מבצע ברברוסה", כבשו הגרמנים שוב את גרודק. הם החלו לפגוע ביהודי המקום וחייבו את היהודים בתשלומי כופר ובעבודות כפייה. באוגוסט 1941 הוקם בגרודק גטו ובנובמבר 1942 חוסל. תושביו הועברו לביאליסטוק ולאחר כשלושה שבועות גורשו כמעט כולם למחנה ההשמדה טרבלינקה.
נמל התעופה הבין-לאומי ריאד המלך ח'אלד
מבנה ומתקנים
בנמל ארבעה טרמינלים ציבוריים, הניצבים בשורה בצד המסלול המזרחי. שטח בסיס כל אחד מהם הוא 47,500 מטרים מרובעים. לכולם צורת משולש ובכל אחד מהם (למעט טרמינל 4, הצפוני שבהם, שאיננו פעיל) מותקנים שמונה גשרי עלייה למטוסים. הם מחוברים ביניהם בבניינים מוארכים.
בשטח הנמל יש צמחייה בשטח כולל של 550 דונם ובה עצים וצמחים אחרים, שנבחרו בשל עמידותם לאקלים היבש השורר באזור.
בנמל מתבצעת תוכנית פיתוח המיועדת להעלות את קיבולתו מ-12 מיליון נוסעים בשנה ל-35 מיליון. במסגרתה יושמש בו הטרמינל הרביעי וייבנה טרמינל חמישי. כמו כן יחובר הנמל למערכת הרכבת התחתית של ריאד, הצפויה להתחיל בפעולתה ב-2019.
יחסי יפן–רוסיה
התקופה שלאחר ברית המועצות (1991–1999)
בשנת 1994 נפתחו מרכזים יפניים ברוסיה במספר ערים.
יחסים נוכחיים (1999 - הווה)
ביוני 2018, נסיכת יפן, היסאקו טאקאמאדו, נסעה לרוסיה כדי לעודד את נבחרתה הלאומית בגביע העולם של פיפ"א. היא החברה הראשונה במשפחה הקיסרית שהגיעה לרוסיה מאז 1916.
הצדדים ניהלו שיחות על גורל האיים הקוריליים שנתקעו בשנת 2020. היחסים בין המדינות הידרדרות בעקבות הפלישה הרוסית לאוקראינה והשיחות נעצרו.
גל הטרור הפלסטיני (2015–2016)
גל הטרור הפלסטיני (ובכינוייו השגורים האחרים: "אינתיפאדת היחידים", "אינתיפאדת הבודדים", "אינתיפאדת הסכינים") הוא כינוי להסלמה בתקריות האלימות ופיגועי הטרור במסגרת הסכסוך הישראלי-פלסטיני, החל ממהומות הר הבית בספטמבר 2015. עקב מעורבות גבוהה של קטינים פלסטינים בין מבצעי הפיגועים, ובעיקר פיגועי הדקירה, חלק מכלי התקשורת מכנים את גל הטרור בשם "אינתיפאדת הקטינים". אף על פי שהיו מספר פיגועי טרור מקדימים (כדוגמת רצח החקלאי דוד בר קפרא בשפלה ופיגוע דריסה סמוך לשילה ), על פי נתוני מגן דוד אדום, ניתן לראות את תחילת גל הטרור ב-13 בספטמבר 2015 ואת סיומו ב־9 באוקטובר 2016. בגל הטרור בתאריכים אלה, התבצעו מאות פיגועים בהם נרצחו 47 ישראלים ו-3 אזרחים זרים.
פעילות בודדים או טרור מאורגן?
על פי ההערכה של מערכת הביטחון הישראלית, גל הטרור התאפיין בפעילות של מפגעים בודדים (ופעמים מעטות פעילות של זוג מפגעים) ללא הכוונה ארגונית למעשיהם (אך חלקם השתייכו להתארגנויות טרור או היו מעורבים בעבירות ביטחוניות שונות בעבר). גורמי ההשפעה להחלטה לבצע פיגוע היו מגוונים, כדוגמת נקמה או חיקוי מחבלים שזכו לתהילה, ובחלקן הושפעו מהסתה מתמשכת בערוצי טלוויזיה פלסטינים שכללה התבטאויות חיוביות של ראשי הרשות הפלסטינית למפגעים. בעקבות ההשפעה של התקשורת על המפגעים, בצעדים שנקטה ישראל נכלל גם ניסיון לסגור תחנות טלוויזיה פלסטיניות.
מאבק נגד מסיתים לטרור
בלילה שבין 19 באוקטובר ל-20 באוקטובר עצרו כוחות הביטחון את השייח' חסן יוסף ח'ליל, ממנהיגי החמאס ביהודה ושומרון, שלדברי צה"ל היה מעורב בפעילות אינטנסיבית להסתה לטרור.
כן, לשבור!
רקע
באזורים שהיו בשליטה פועלית ("אדומה") כמו חיפה ושכונת בורוכוב (גבעתיים) התנכלו אנשי "הפועל" ואנשי מועצות הפועלים המקומיות לצעירי בית"ר שהפגינו ברחובותיהם והדברים הגיעו לא פעם לתגרות ידיים ואף לשפיכות דמים.
ביצת קוק
ביצת קוק (באנגלית: Kuk Swamp) הוא אתר ארכאולוגי הנמצא בפפואה גינאה החדשה, ומשערים כי הפעילות החקלאית החלה בו לפני אלפי שנים. האתר, הכולל 1,160 דונם של קרקעות לחות, שוכן במחוז ווסטרן היילנד שבמרכז האי גינאה החדשה. האתר נמצא בגובה של 1,550 מטרים מעל גובה פני הים בעמק ואהגי ההררי.
באתר יש שרידים ארכאולוגיים שהשתמרו היטב, ומהם ניתן ללמוד על הקפיצה הטכנולוגית בין ניצול צמחים לחקלאות שהתרחשה לפני כ-6,500 שנים. האתר משמש דוגמה טובה למעבר בין שיטות חקלאות שונות לאורך זמן, החל מתלי אדמה שבהם מגדלים גידולים חקלאיים ועד למערכות ניקוז המנקזות את הקרקעות הלחות.
תשואה
חישוב התשואה
למשל, נניח כי על תשואה של עשרה אחוזים מוטל מס של עשרים אחוזים. הצבה בנוסחא נותנת:
הצבא היפני הקיסרי
פנאטיות ופשעי מלחמה
ישנן מספר תאוריות לגבי ההתנהגות האכזרית שהציגו חיילים רבים בצבא הקיסרי כלפי אויביהם וכלפי אזרחים לא-יפנים. אחת התאוריות גורסת שהחיילים עצמם היו קורבנות התעללות. הצבא הקיסרי היה ידוע ביחס הקיצוני כלפי החיילים הפשוטים מראשית תהליך האימונים, וכלל לרוב מכות, השפלות ובריונות, שנועדו להחדיר ציות עיוור לפקודות. בצורה זו יכלו הקצינים לשלוח את חייליהם אל מותם, בלא שנתקלו בכל התנגדות. במתקפות אלה, שנקראו מתקפת בנזאי, לעיתים הסתערו החיילים היפנים על האויב כשהם חמושים בכידון רובה בלבד, אף על פי שתחמושת הייתה בנמצא.
כוחות ההגנה העצמית
סעיף 9 לחוקת יפן הוא סעיף בחוקת יפן האוסר על המדינה להשתתף במלחמה ואוסר יישוב סכסוכים בינלאומיים תוך שימוש בכוח. הסעיף נכנס לחוקה החדשה של יפן כדי למנוע את עליית המיליטרזים ביפן, שהצעיד אותה למלחמת העולם השנייה. עם זאת, ב-1947 נוסד כוח הביטחון הציבורי, וב-1954, בשלבים הראשונים של המלחמה הקרה, הפך כוח הביטחון לבסיס שעליו קמו כוחות ההגנה העצמית של יפן. אף על פי שכוחות ההגנה קטנים משמעותית מהצבא הקיסרי במספר הלוחמים, ומטרותיו הגנתיות בלבד, הוא אחד מהצבאות המתקדמים בעולם.
המשך התנגדות
מספר חיילי הצבא הקיסרי היפני המשיכו להילחם, בנפרד, במקומות מבודדים באיי האוקיינוס השקט עד שנות ה-70, כשהחייל האחרון נכנע ב-1974. היראו אונודה, קצין מודיעין שנכנע בפיליפינים במרץ 1974, וטרואו נקמורה, שנכנע במורוטאי שבאינדונזיה בדצמבר של אותה שנה, היו שני חיילי הצבא הקיסרי האחרונים שנכנעו.
איסקיה
אוכלוסיית האי מונה כ-58,000 נפשות נכון ל-2006. העיר המרכזית באי היא איסקיה, שאוכלוסייתה מונה כ-17,000 נפשות. ערים נוספות באי הן קאזאמיצ'ולה ופוריו. האי מהווה מרכז תיירות משמעותי.
היסטוריה
האי יושב בימי קדם על ידי המיקנים והיוונים בסביבות המאה ה-6 לפנה"ס. לפי המסורת, התפרצותו של הר הגעש מונטה אמפאו גרמה לנטישת מתיישבים אלה. בני סירקוסאי השתלטו על האי לאחר קרב קומי בשנת 474 לפנה"ס, אולם התפרצות געשית הובילה לנטישתו בשנית לתקופה ארוכה.
מחשב מרכזי
מאמצע שנות ה-60 ועד לסוף שנות ה-70 היו בשימוש נרחב גם מחשבים קטנים יותר, שקיבלו את הכינוי "מיני-מחשבים",(minicomputers) או מחשבי ביניים (midrange computers). הם שימשו כמשאב מרכזי לארגונים קטנים או משאבים ייעודיים למחלקות הארגון השונות, וכן לעיבודים מדעיים ומחקריים.
שנות החמישים עד שנות השמונים
בשנות ה-70 הופיעו מיני מחשבים ולאחריהם מיקרו מחשבים שהתחרו במחשבים המרכזיים אך עדיין לא החליפו אותם. במהלך שנות ה-80 השתנתה המגמה. ראשית החליפו מחשבים אישיים את המסופים הטיפשים ששימשו לתקשורת עם המחשב המרכזי. בהדרגה מצאו החברות המסחריות שניתן להפעיל שרתים מבוססי מעבדים זעירים במחיר שהיה נמוך בהרבה ממחיר רכישת המחשב המרכזי ולמשתמשים הייתה שליטה טובה יותר על המערכות שלהם.
כך הוחלפו המחשבים המרכזיים בקצב גובר והולך ברשתות של מחשבים אישיים ושרתים מבוססי מעבדי אינטל. הביקוש למחשבים המרכזיים ירד, הם נרכשו בעיקר על ידי חברות שירותים פיננסיים וגופים ממשלתיים ובמשך זמן מה הייתה הסכמה בין האנליסטים של התעשייה שהמחשבים המרכזיים הם שוק גווע.
טכנולוגיה נוכחית
את מערכת ההפעלה לינוקס ניתן להפעיל על מערכות מחשבים מרכזיים שונות, באופן ישיר, או תחת מכונה וירטואלית, צורת השימוש הנפוצה יותר. מערכת ההפעלה לינוקס מאפשרת למשתמשיה לנצל את היתרון בשימוש בתוכנה ויכולת פיתוח התוכנה של קהיליית הקוד הפתוח.
הטכנולוגיה בבסיס המחשבים המרכזיים של IBM עד לתחילת שנות ה-90 הייתה Bipolar junction transistor (הקרויה גם ECL). טכנולוגיה זו סיפקה ביצועים טובים אבל הייתה בזבזנית בחשמל, ופלטה חום רב. על מנת להתמודד עם בעיית החום היה צריך להשקיע במערכות מיזוג גדולות (שגם הן צרכו חשמל רב), ובמחשבים המרכזיים בעלי המעבדים החזקים יותר גם להוסיף מערכות קירור מיוחדות מבוססות מים. התוצאה הייתה שמחשב מרכזי אחד היה בנוי מכמה קופסאות שצרכו שטח רצפה ניכר. עובדות אלה תרמו לדימוי הדינוזאור שדבק במחשבים המרכזיים.
מהירות וביצועים
ניתן לראות אנלוגיה לנושא השוואת ביצועי מחשבים שונים מעולם שרתי היוניקס שבו לקוחות תובעניים בודקים את ביצועי המחשבים על סמך בדיקות של סביבות עבודה מסוימות כדוגמת הבדיקות המכונות TPC-C או SpecInt ואינם מסתפקים בזמן השעון של ה-CPU בלבד. עם זאת, הולכת ומתגברת התופעה שגם בדיקות אלו סובלות בעצמן מבעיות.
קרלוס חימנס
קריירה
חימנס השתייך לסגל הנבחרת הלאומית של ספרד משנת 1999. במשך שנותיו בנבחרת זכה עם נבחרתו פעם במדליית הארד באליפות אירופה של 2001, שלוש פעמים במדליית הכסף באליפויות אירופה של 1999, של 2003 ושל 2007 ובמדליית הזהב באליפות העולם 2006.
ג'פניקה
ג'פניקה היא רשת ישראלית למסעדות אסייתיות.
אסקלנטה (נהר)
גאוגרפיה
הנהר מופה וכונה בשם לראשונה על ידי אלמון תומפסון (Almon Thompson), חבר במשלחת נהר הקולורדו של 1872 אותה הוביל ג'ון וסלי פאוול. הנהר קרוי על שמו של המיסיונר הפרנציסקני הספרדי סילבסטרה ולס דה אסקלנטה (Silvestre Vélez de Escalante). ב-1776 יצאה משלחת בראשות אסקלנטה והאב הפרנציסקני הספרדי פרנסיסקו אטנסיו דומינגס (Atanasio Domínguez) מסנטה פה שבניו מקסיקו במטרה להגיע למונטריי בקליפורניה. המשלחת, המכונה משלחת דומינגס-אסקלנטה, לא הגיעה בסופו של דבר למטרתה, אבל במהלך מסע עברו חברי המשלחת ליד הגרנד קניון והיו לאירופאים הראשונים שהגיעו ליוטה.
ניגר
אישים:
סורימי
היסטוריה
החל משנת 1945, התחילו להשתמש במכונות כדי ליצור אותו בכמויות גדולות, אך הוא תמיד נמכר טרי, כי הקפאותו שינתה את המרקם באופן שלילי. קבוצה של חוקרים יפנים גילתה שהוספת מלח למוצר משמרת את מרקמו גם אחרי ההקפאה. בשנת 1969 גילו חוקרים שהוספת סוכרוז גם כן מאפשרת לשימור המרקם אחרי הקפאה.
שחטאר דונצק (כדורעף)
מועדון הכדורעף שַחְטָאר דוֹנֵצְק (באוקראינית: Волейбольний клуб «Шахтар» Донецьк) היה אחד ממועדוני הכדורעף החשובים והידועים ביותר באוקראינה ולפני כן בברית המועצות. המועדון היה ממוקם בעיר דונצק שבמזרח אוקראינה.
נפתלי יצחק ילין
פעילותו הציבורית
ב-1933 נשא לאשה את חנה בת יעקב טרכטנברג.
יהדות בזאנסון
המאות 17 ו-18
ספרי עיריית בזאנסון מציינים בשנת 1693 כי אסור ליהודים להיכנס לעיר ללא אישור מראש. לאחר כניסתם, מותר להם לשהות בעיר שלושה ימים רצופים בלבד ואסור להם לנהל מסחר ללא סיוע של הגילדות העירוניות. מצוין גם ששני יהודים מהעיר מץ קיבלו בחודש מאי 1736 אישור לנהל מסחר בעיר במשך שמונה חודשים. בשנת 1754 הוענק אישור שהייה של מספר חודשים ליהודים בשם וידאל, סוחרי משי גדולים. בשנת 1768, היהודי סלומון זקס מקבל אישור לעסוק בחריטה על אבני חן אך נאסר עליו למכור את עבודותיו בעיר. בשנת 1790, בתחילת המהפכה הצרפתית, עדיין נאסר על היהודים לשהות בעיר יותר משלושה ימים רצופים והותר להם לעסוק רק במקצועות מסוימים. בשנת 1790, ראש העיר בזאנסון מורה על גירוש היהודים וולף וקיין אשר שהו בעיר מעבר לתקופה המותרת.
בשנת 1791, כפועל יוצא של המהפכה הצרפתית, מוענקת ליהודים אזרחות צרפתית. הכרזה זאת גרמה להתפרצות פוגרומים באזורים שונים בצרפת, במיוחד באזור אלזס. בעקבות כך יהודים רבים היגרו לעיר בזאנסון שם מצב היהודים היה טוב יותר, אם כי גם הם סבלו מרדיפות והתאכזרות מצד שכניהם הנוצרים. בשנת 1792, הקהילה היהודית מגישה בקשה לעיריית בזאנסון לקבלת היתר לבניית בית כנסת. בשנת 1796 הקהילה רכשה קרקע בסמוך לרחוב אנה פרנק לבניית בית קברות יהודי בבזאנסון.
מאמץ מיטבי
יתרונות
במערכות תקשורת ישנה הציפייה שמסר שנשלח יגיע ליעדו באופן שלם, תקין מדויק ומהיר. על מנת להשיג מטרות אלו, מערכות תקשורות נדרשות לקיים מנגנונים לאיתור ותיקון שגיאות, להקצות ערוצי שליחה עבור כל משתמש ומשתמש, ווידוא קבלה של המסר. כל אלו מהווים תוספות על המסר עצמו ומכבידים על מערכות התקשורת, עד כדי צריכת משאבים נכבדים, ואף העלאת צורך בהרחבת המערכות כדי שיהיו מסוגלות לתמוך בתוספות אלו.
טבח סרברניצה
בית הדין הפלילי הבינלאומי ליוגוסלביה לשעבר ובית הדין הבינלאומי לצדק הגדירו את הטבח בסברניצה כרצח עם. מלאדיץ' וקצינים סרבים אחרים הואשמו במספר פשעי מלחמה, כולל אישום ברצח עם.
אפריל 1993: מועצת הביטחון מצהירה על סרברניצה כ"אזור בטוח"
מועצת הביטחון הקימה שני כוחות או"ם אחרים, כדי להגן על המובלעת באותו הזמן בז'פה וגוראזד. ב-18 באפריל 1993, הקבוצה הראשונה של כוחות ה"UNPROFOR" הגיעה לסרברניצה.
בשעה שכוחות ההגנה הבוסנים של סרברניצה היו ללא נשק ברובם, כפי שהבטיחו בהסכם האו"ם על הפירוז באזור, הכוחות הסרבים המכתרים את המובלעת היו חמושים היטב וסירבו לכבד את חלקם בהסכם הפירוז. צבא רפובליקה סרפסקה (וי.אר.אס) היה מאורגן בבסיסים גאוגרפיים וסרברניצה נכללה בתחום חיל הדרינה. בין 1,000 ל-2,000 חיילים משלוש חטיבות של חיל הדרינה התפרסו מסביב למובלעת. כוחות בוסנים-סרבים אלו היו מצוידים בטנקים, רכבים משוריינים, ארטילריה ומרגמות. היחידה של צבא בוסניה והרצגובינה (ארביה) שנשארה במובלעת, דיוויזיית ההרים מס' 28, לא אורגנה וצוידה כראוי. מערכות תקשורת ומבנה פיקודי יציב היו חסרים, אחדים מחיילי הארביה נשאו רובי צייד ישנים או כלל לא נשאו נשק ולמעטים היו מדים מתאימים.
כל הטוב שבעולם
הפקה
כבר בסוף שנת 2006 יצאו לרדיו סינגלים מתוך האלבום, בהם "רגע לפני", "שוב אותו העצב", "איפה שלא תהיי" ו"פה אצלנו". האלבום, שיצא לחנויות בספטמבר 2007 (ראש השנה תשס"ח), זכה לביקורות מעורבות, ושיריו לא זכו להשמעות רבות בתחנות הרדיו.
אברהם בן הגר"א
רבי אברהם בן הגר"א (לעיתים מכונה על שם עיר מוצאו: ר' אברהם וילנר; (1765 - כ"ה בכסלו ה'תקס"ט, 14 בדצמבר 1808) היה בנו של הגאון מווילנה, מייסד תחום חקר האגדה והמדרשים, וכן מוציא לאור ופרשן של כתבי אביו בשיתוף עם אחיו לייב.
התמחות (מערכות)
עולם הכלכלה
אדם סמית תיאר התמחות כלכלית בעבודתו הקלאסית, "עושר העמים". בחברות קפיטליסטיות, מתמחים עובדים בודדים במשימות ספציפיות. ההתמחות מאפשרת את השגת המטרות ביעילות רבה. יחד עם זה, בחברה מתמחה קטנה היכולת של אנשים לשרוד מחוץ למערכת המכילה את כל הרכיבים המיוחדים.
Windows Media Center
דילוג על פרסומות
בדומה ל-TiVo, כאשר צופים בתוכן אשר הוקלט בעזרת - Windows Media Center ניתן להריץ את הפרסומות במהירות באמצעות לחיצה על כפתור fast-forward. למעשה משתמשים רבים בכוונה מחכים 10-15 דקות לפני שהם צופים בשידור חי על מנת שיהיו מסוגלים להריץ את מקבצי הפרסומות.
דיאנדרה ג'ורדן
לוס אנג'לס קליפרס
לקראת עונת שב בלייק גריפין מפציעה שהותירה אותו מחוץ למגרשים בכל העונה הקודמת. ג'ורדן החל להוות בורג משמעותי יותר בקבוצה, כשהפך לשחקן חמישייה ופתח ב-66 משחקים בהם תרם 7.1 נקודות ו-7.2 ריבאונדים והיה לחוסם המצטיין של קבוצתו עם 1.8 למשחק. הקליפרס סיימו את העונה עם 32 ניצחונות, אך פעם נוספת לא העפילו למשחקי הפלייאוף.
יפה כהן
1935
במכביה השנייה שנערכה בשנת 1935 זכתה כהן במדליית ארד בריצת 200 מטר בשיא ארץ ישראל חדש של 29.4 שניות, אחרי סיביל קוף מארצות הברית (27.6 שניות) וגרדה גוטליב מאוסטריה (28 שניות). נוסף לכך, היא סיימה שלוש פעמים במקום רביעי, בריצת 60 מטר, בריצת 100 מטר ובקפיצה לרוחק של 4.68 מטר.
חברת קוקה-קולה
היסטוריה
באוגוסט 2018 הודיעה החברה על רכישת רשת בתי הקפה "קפה קוסטה" תמורת כ-5 מיליארד דולר.
בפבואר 2023 השיקה החברה בשיתוף עם חברת Realme גרסה ממותגת של הטלפון Realme 10 Pro מחירו של המכשיר, הנמכר באופן בלעדי דרך אתר החברה, נקבע על 255 דולרים. בסך הכל מתכננת רילמי לייצר רק 1,000 יחידות של מהדורה זו, שצפויה להפוך מהר מאוד לפריט אספנים בקרב מעריצי המותג.
קוקה-קולה בישראל
עם פתיחת המפעל בישראל הגיבו מדינות ערב בחרם על קוקה-קולה. החרם נמשך משנת 1968 ועד 1991, ובמצרים בין השנים 1968–1979.
המשקה פאנטה הופץ בישראל לראשונה בשנת 1976, תחת השם קינלי, כיוון שהזכויות לסימן המסחרי "פאנטה" היו בידי מפעל משקאות ישראלי קטן מטבריה שייצר משקה בשם "פֶּנְטָה", וחברת קוקה-קולה לא הגיעה איתו להסכמה על מחיר סימן המסחר. במהלך השנים נסגר המפעל, ובסוף שנות ה-90 חברת קוקה-קולה יכלה להשתמש בשם "פאנטה" לקו זה שלה בישראל. עם השם "קינלי" חברת קוקה-קולה מייצרת ומשווקת לאורך השנים מי סודה.
פורביס אורקה
פורביס אורקה
דגם ה"פורביס אורקה" הוצג לראשונה בתערוכת המכוניות הבנלאומיות במלבורן, בשנת 1974.
פראונקירכן
יהודים
בשנת 1669 גרשו לאופולד הראשון, קיסר האימפריה הרומית הקדושה ואשתו מרגריטה תרזה את היהודים מווינה. יהודי וינה ויהודי אוסטריה תחתית, החלו לנדוד לכוון הונגריה וחלקם התיישב בבורגנלנד.
משרדי הקהילה היהודית היו ברחוב טמפלויארט, ואף המאפייה. דירת הרב הייתה ברחוב הופשטראסה וגם חברה קדישא. בקהילה הייתה ספרייה תורנית גדולה, חברת "מרפא לנפש", ארגון נשים לצדקה, "יוסדי התורה" וארגון הצעירים של "אגודת ישראל". בשבתות היה הרחוב היהודי בפראונקירכן נחסם בשרשרת ברזל על מנת למנוע כניסה וחילול שבת. מספר רופאים שרתו בעיירה וביניהם היה ד"ר יוסף נוימן שנפטר ערב ראש השנה תרל"ד. שמש הקהילה היה יוסף קון, המוהל בעיירה ובעיירות בסביבה בשנים 1850-1900 היה יעקב אונגר. בית הכנסת ששימש את הקהילה שנים רבות נהרס בשנת 1939 ולא נותר ממנו זכר. בבית העלמין שגודלו 2900 מטר רבוע ישנן 1320 מצבות, רובן במצב התפוררות.
אינגושטיה
דמוגרפיה
העם האינגושי קרוב מאוד לעם הצ'צ'ני והם אף דוברים שפות דומות (אינגושית וצ'צ'נית) השייכות לאותה משפחת שפות. כ-94 אחוזים מאוכלוסיית אינגושטיה הם אינגושים, כ-4.6 אחוזים צ'צ'נים, כאחוז הם בני העם הרוסי, כחמישית אחוז טורקים. סה"כ ישנן 78 קבוצות אתניות כיום באינגושטיה.
מאמי (מאכל)
נהוג לאכול את המאמי קר לצד כוס חלב או קרם עם סוכר וכן עם רוטב וניל. בעבר, היה נהוג למרוח את הקינוח על פרוסות לחם. המאמי הוא מרכיב המוסף לבירה במפעל גדול בפינלנד.
היסטוריה
אזכור ראשון למאמי נמצא בתזה בלטינית מן המאה ה-16. יש הטוענים שהמאכל הומצא בדרום פינלנד עוד מהמאה ה-13.
ג'פאן איירליינס
תולדות החברה
בשנת 1951 החליטה ממשלת יפן להקים חברת תעופה כדי לעזור לחדש את כלכלת יפן לאחר מלחמת העולם השנייה. החברה נקראה ג'פאן איירליינס. לאחר כמה חודשים נחכרו מחברת נורת'ווסט 3 מטוסי מרטין 2-0-2 על צוותיהם והחברה החלה לטוס בקווים פנימיים ביפן. בשנת 1954 החלה החברה לקיים טיסות בינלאומיות בין טוקיו לסן פרנסיסקו עם שתי עצירות בדרך. עד היום נקראת טיסה זאת בין טוקיו לסן פרנסיסקו טיסה 001.
בריאן טרייסי
ביוגרפיה
בכתביו מדבר טרייסי על כך שבעת התמודדות עם בעיה, האנשים בחברה המערבית התרגלו לפנות ישירות לדרך הקלה, וכך הם לא עומדים ביעדים שהציבו לעצמם. בתוכנית ההדרכה שלו הוא מציע לאנשים אפשרות ליצור הצלחה בחייהם האישיים והעסקיים, תוך כדי נקיטת פעולה אקטיבית, ניהול זמן נכון ושימוש בשיטות שונות אותן פיתח במהלך השנים.
פרוזודיה
הדגשה
הדגשה היא הבלטה של מילה אחת לעומת יתר המילים במבע. ההדגשה מתבצעת לרוב על ידי הגברת עוצמת הקול, הגבהת התדר הבסיסי של הקול, האטת קצב ההגייה ושימוש בהגייה מוקפדת וברורה יותר. באמצעות ההדגשה, הדובר מסמן את מוקד המבע, דהיינו, מבליט את המידע החשוב ביותר שברצונו למסור. ניקח לדוגמה את המבע "דני שבר את הרגל". על ידי הצבת הדגש על המילה האחרונה במבע - "דני שבר את הרגל", הדובר מבקש למסור שרגלו של דני היא זו שנשברה, ולא אף איבר אחר בגופו. הצבת הדגש על המילה הראשונה - "דני שבר את הרגל", נועדה להבהיר שדני הוא זה ששבר את רגלו, ולא אף אחד אחר. להדגשה עשויה להיות השפעה מהותית על המשמעות, כפי שמדגימים חילופי הדברים הבאים:
ב': אני רוצה עוגה!
מנגנונים פיזיולוגיים ועצביים
בעוד שההמיספרה השמאלית של המוח הגדול היא הדומיננטית עבור תפקודי השפה בקרב כ-90% מהאוכלוסייה, ההמיספרה הימנית מעורבת בשליטה על הפרוזודיה ובהבעה וזיהוי של רגשות בטון הדיבור.
אספקה נרקיסיסטית
היסטוריה
עבור פניכל, אובדן של אספקה נרקיסיסטית חיונית בילדות הוא הגורם המרכזי לדיכאון, כמו גם לנטייה לחפש אחר כך אספקה נרקיסיסטית מפצה. תוצאות המאבק על אספקה נרקיסיסטית בהמשך החיים, מתבטאות, לפי פניכל, בנוירוזות דחף התמכרותיות, כולל התמכרות לאהבה ולהימורים. הפסיכואנליטיקאי ארנסט סימל (1920), בעבודותיו המוקדמות, ראה הימורים נוירוטיים כניסיון להשיב אהבה ראשונית ותשומת לב בהקשר של חיי המבוגרים.
מאפייני הפתולוגיה הנרקיסיסטית
לנרקיסיסטים, בדרך כלל, אין שום תחושת ערך עצמי אינהרנטית; לכן הם מסתמכים על אנשים אחרים שיספקו להם ערך, באמצעות תשומת לב או אספקה נרקיסיסטית. התיקוף הזה מאשר מחדש את החשיבות שלהם, על מנת שיוכלו להרגיש טוב עם עצמם ולקיים את ההערכה העצמית שלהם. תהליך זה הופך אחרים ל"פעולות" או ל"אובייקטים" באופן כזה שהם לא יהוו שום איום רגשי. דפוס תגובתי זה מכונה נרקיסיזם פתולוגי.
יוכי ברנדס
ביוגרפיה
לימדה במשך שנים רבות תנ"ך ומחשבת ישראל בתיכונים מזרמים שונים (ממלכתי דתי, מסורתי וממלכתי), בבית-המדרש של בית שמואל בירושלים, ובמרכז הבינתחומי הרצליה. הכשירה מורים במקצועות היהדות וכתבה תוכניות לימודים בתנ"ך וביהדות. מלמדת כיום תנ"ך במסגרות פתוחות לציבור הרחב.
בשנת 2011 העלה תיאטרון הבימה את המחזה של ברנדס "כי בנו בחרת", שביים איציק ויינגרטן והלחין אורי וידיסלבסקי, ובמרכזו משבר זהות של בני משפחה ישראלים המגלים שאמם הייתה בתו של קצין נאצי. ההצגה המוזיקלית הוצגה כ-350 פעמים עד שהורדה בשל תוכנית ההבראה של התיאטרון.
יצירתה הספרותית
יצירתה מתחלקת לשני שלבים:
במקביל לרומנים, שהם עיקר יצירתה, פרסמה גם שלושה ספרי עיון:
ברנדס מציגה בכל ספריה פרשנויות שונות מהמקובל, בדרך כלל מנקודת מבטן של קבוצות שהפסידו את ההיסטוריה, ותוך העצמת השפעתן של נשים.
תכונת המשחק המצומצם
הגדרה
לאחר שהשחקנים חילקו ביניהם את שוויה של הקואליציה N\,\! לפי וקטור התשלומים שהוצע, וחלק מהשחקנים עזבו את המקום, יכולים השחקנים שנותרו לתהות האם החלוקה ביניהם היא חלוקה הוגנת.
את המשחק המצומצם על קבוצת השחקנים שנשארו ניתן להגדיר במספר אופנים. בספרות ידועות שתי הגדרות, המשחק המצומצם של דייוויס ומשלר, והמשחק המצומצם של הרט ומס-כולל.
VT100
דור ההמשך של ה-VT100 היה VT220.
סערת ציטוקינים
היסטוריה והגדרה
המונח "סערת ציטוקינים" (Cytokine storm) הוזכר לראשונה באנגלית בשנת 1993 ותואר לראשונה בשנת 2010 כתגובה לקולטן לימפוציט T שהונדס גנטית. המונח הדומה "cytokine release syndrome" (מילולית: "תסמונת שחרור ציטוקינים") נטבע בשנת 1991 לצורך תיאור תגובה לנוגדן חד-שבטי Muromonab-CD3 שמשמש להפחתת הסיכוי לדחיית איברים במטופלים שעברו השתלת איברים. לפני שנטבעו מושגים אלו חשדו חוקרים שקיימת לעיתים תגובה מוגזמת של המערכת החיסונית לפתוגנים שונים, כולל שחרור מוגזם של ציטוקנים.
נכון ל-2020 לא הייתה קיימת הגדרה יחידה ומוסכמת לסערת ציטוקינים. בעיה מרכזית בהגדרת התופעה היא שכאשר רמת הציטוקינים אינה גבוהה מאוד, קשה לקבוע את הגבול בין תגובה נורמלית לזיהום חמור לבין תגובה בלתי-רגילה, שאינה מוסדרת כיאות.
מלך הרועים
הפסל פורש כמייצג קו של אידיליה תנ"כית עם רמז למלכותו של דוד שבצעירותו היה רועה. האיקונוגרפיה של פסל הפליז המופשט "מלך הרועים" נקשרת אל מוטיב הכבשים ואל "חגיגות גז הצאן" שנערכו בשנות הארבעים של המאה ה-20 ב"מערת גדעון" שליד מעין חרוד.
דושאן ולאחוביץ'
דושאן ולאחוביץ' (בסרבית: Душан Влаховић; נולד ב-28 בינואר 2000) הוא כדורגלן סרבי, המשחק בעמדת החלוץ בקבוצת יובנטוס מהסרייה א' ובנבחרת סרביה.
פיט מרוויץ'
ראשית חייו
מרוויץ' החל לשחק עוד לפני שהומצא קו השלוש, ובכל זאת הוא פיתח קליעה ממרחק גדול. בשלב מאוחר יותר בקריירה שלו, כשהומצא קו השלוש, הוא היה אחד השחקנים היחידים שהתמחו בה. מרוויץ' נחשב לאחד השחקנים הגדולים ביותר במכללתו, ורוב שיאיו עוד לא נשברו.
קריירה
בעונתו השנייה בג'אז סבל מרוויץ' ממספר פציעות שמנעו ממנו לשחק ב-20 משחקים. בעונה זו השתפרה ניו אורלינס והשיגה מאזן טוב יותר, שעדיין לא הספיק לה להגיע לפלייאוף. הוא קלע 25.9 נקודות בממוצע למשחק ונבחר בסיום העונה לחמישיית העונה ב-NBA.
הידרופון
הידרופון מסוגל לקלוט קול גם באוויר אך הוא רגיש לו פחות בגלל שהוא מעוצב במיוחד להאזנה מתחת למים, הצפופים יותר מאוויר. באותה מידה ניתן להניח מיקרופון מתחת לאדמה או בתוך מכל אטום מתחת למים וזה יספק ביצועים נחותים בשל חוסר התאמתו לעכבה האקוסטית של חומרים אלו.
היסטוריה
ההידרופון החל להיות בשימוש בסוף מלחמת העולם הראשונה. שיירות של כלי שיט השתמשו בהם כדי לזהות צוללות, ובכך להפחית בצורה משמעותית את יעילותה של הצוללת. ארנסט רתרפורד הוביל מחקר חלוצי באנגליה על הידרופונים העושים שימוש בהתקנים פיזואלקטריים והפטנט היחיד אותו רשם היה על הידרופון פיזואלקטרי.
פטריק גיבסון (שחקן)
פטריק לאו קני-גיבסון (באנגלית: Patrick Leo Kenny-Gibson; נולד ב-19 באפריל 1995) הוא שחקן אירי, הידוע מתפקידיו בסדרת הטלוויזיה "שושלת טיודור" (2009), בסדרת הדרמה "The OA" (2016–2019) ובשל הופעתו בתור ניקולאי בסדרת הפנטזיה של נטפליקס, "צל ועצם" (2023).
אוראן
הכיבוש הספרדי
ביולי 1501 ניסו הפורטוגזים לכבוש את אוראן ללא הצלחה. ארבע שנים לאחר מכן כבשו הספרדים בהצלחה את מרס אל כביר המרוחקת כ-5 ק"מ מאוראן. נקודה אסטרטגית זו הייתה לראש הגשר לכיבוש אוראן אשר מנתה באותה תקופה כ-25,000 תושבים. ב-17 במאי 1509, רוזן אוליבטו, פדרו נבארו כבש את אוראן בהוראת הקרדינל פרנסיסקו חימנז דה סיסנרוס. בעקבות הכיבוש הספרדי של העיר סבלו היהודים מיד הספרדים ורבים גורשו ונהרגו, אך המשיכה להתקיים קהילה יהודית בעיר על אף שספרד לא התירה ליהודים לגור בחלקים אחרים משטחיה. מספר משפחות יהודיות באוראן אף שימשו בתפקידים דיפלומטיים ומסחריים בכירים בשירות המונרכיה הספרדית. בשנת 1554 הגיעו הטורקים לגבולות אלג'יריה. מושל אוראן, רוזן אלקאודט חבר לסולטאן מרוקו, מוחמד א-שיח כנגדם. תשע שנים לאחר מכן הקים מרקיז סנטה קרוז, אלברו דה ברזן את מבצר סנטה קרוז בראש ההר ממערב לעיר המתנשא 300 מטרים מעל פני הים.
הטופ מודל הבאה של בריטניה
הטופ מודל הבאה של בריטניה (Britain's Next Top Model) היא תוכנית מציאות בריטית, המבוססת על הפורמט האמריקאי של "הטופ מודל הבאה". במסגרת התוכנית מספר בנות המתחרות ביניהם על תואר הדוגמנית הבאה של בריטניה, גרות יחדיו בבית למשך מספר שבועות ומתחרות במשימות מתחום הדוגמנות כמו צילומים והליכה על מסלול תצוגות. הפרסים שניתנים לזוכה הם חוזה דוגמנות וקמפיין קוסמטיקה.
התוכנית משודרת מ-2005 ברשת הטלוויזיה "Sky Witness", עד עונתה התשיעית ב-2013. ב-2016 עברה התכנית לשדר בערוץ לייפטיים הבריטי.
שוגה
2016–הווה: פעילות סולו
שוגה הוכרז כ של והפנים של מסע הפרסום "Maison Valentino Essentials" לבגדי הגברים של החברה בינואר 2023, וכשגריר של NBA באפריל. אלבום האולפן הראשון שלו כסולן,, יצא ב-21 באפריל תחת הכינוי אגוסט D. מתוך האלבום פורסמו הסינגלים בהשתתפות  שיצא ב-7 באפריל, שבועיים לפני צאת האלבום, ו-, שפורסם יחד עם האלבום. D-Day הופיע לראשונה במקום השני בבילבורד 200 - הכניסה הראשונה של שוגה לעשרת הגדולים במצעד - והפך אותו ואת חברו ללהקה ג'ימין לאמני הסולו הדרום קוריאנים עם הדירוגים הגבוהים ביותר בהיסטוריה של המצעד. ביום שבו יצא האלבום הוקרן לראשונה הסרט התיעודי של דיסני+ "Suga: Road to D-Day", המתעד את יצירת האלבום ועוקב אחרי שוגה בסבב הופעות כשהוא נוסע לערים שונות במדינות שונות ובהם סיאול, טוקיו, לאס וגאס, מאליבו וסן פרנסיסקו. שוגה גם הנחה תוכנית רדיו בת חמישה פרקים, "Agust D Radio", מדי שבוע באפל מיוזיק לקידום D-Day; פרק הבכורה שודר ב-17 באפריל. ב-26 באפריל יצא שוגה לסיבוב הופעות סולו ראשון,, והופיע בארצות הברית, אינדונזיה, תאילנד, סינגפור, דרום קוריאה ויפן.
IDEA
פסאודו קוד
מבצעים בלולאה שמונה סבבים (שימו לב שהאינדקס מתחיל באחד ולא באפס. Z_i^{(r)} מייצג את ערך המפתח בכניסה i במפתח-סבב r במערך הדו-ממדי):
פייטרו ציאני
בפברואר 1229 התפטר ציאני מתפקידו, ובמקומו נבחר יאקופו טייפולו. ציאני נפטר שנה לאחר מכן ונקבר בכנסיית סן ג'ורג'ו מג'ורה.
מכרז הפוך
גורמים המשפיעים על הצלחת מכרז הפוך
במחקר מקיף שנערך נבדקו מספר רב של מכרזים הפוכים, ונותחו הפרמטרים שהביאו למכרז מוצלח (בו המחיר שהושג נמוך ממחיר השוק הרגיל) או למכרז שלא הצליח (המחיר שהושג היה מחיר השוק או גבוה ממנו). שלא במפתיע, רמת התחרות בשוק הייתה הגורם המובהק ביותר להצלחת מכרז.
אנריקו דאנדולו
קורות חיים
לא ידוע בוודאות מתי התעוור דאנדולו וכיצד. על פי מסורות שנשמרו בכתבים (אשר אין ודאות כי הן נכונות, ומרבית ההיסטוריונים העכשיוויים לא מקבלים אותן), דאנדולו התעוור בעת שהותו בשגרירות ונציה בקונסטנטינופוליס בשנת 1171. לא ברור כיצד התעוור - כאשר לפי סברה אחת עוור על ידי הביזנטים. ישנה סברה אחרת לפי התעוור כתוצאה ממכה שקיבל בראשו בין השנים 1174–1176.
מסע הצלב הרביעי
זמן קצר לאחר מכן אלקסיוס הרביעי, בנו של קיסר האימפריה הביזנטית איזאקיוס השני הגיע אל העיר, וההנהגה ה"חילונית" של מסע הצלב הסכימה לתקוף את קונסטנטינופוליס ולהושיב את אלקסיוס על כס הקיסרות, בתמורה לסיועה של האימפריה בהמשך מסע הצלב. בעקבות הסכם זה תקפו הוונציאנים והצלבנים את קונסטנטינופוליס, ובזזו אותה ב-13 באפריל 1204. בעקבות כיבוש העיר הקימו הצלבנים במקומה של האימפריה הביזנטית מדינה קתולית שנקראה האימפריה הלטינית, כאשר שלוש שמניות משטחי האימפריה עברו לשליטת ונציה. הכוח אשר הוביל דאנדולו היה משמעותי ביותר משום שהוא היווה את הזרוע הימית של מסע הצלב והשלים את הכוח היבשתי אשר סיפקו האבירים בראשות בוניפציו ממונפראט ובלדווין הראשון. הכוח הימי של וונציה במסע הצלב הרביעי כלל חידושים טכנולוגיים רבים אשר הדהימו הן את עמיתיו והן את אויבי מסע הצלב.
ראובן ברקת
ביוגרפיה
בארץ שימש ברקת בתפקידים רבים ביישוב טרם קום המדינה:
אשתו מרים (1912–2005), הייתה בתו של ד"ר יעקב שלום אנגל, ואחותו של הקולונל מאיר אנגל שנפטר ב-1964 מהתקף לב בעת שירותו כרב בצבא ארצות הברית במלחמת וייטנאם.
סוניה נוסקויאק
צילום
היא המשיכה לתעד את האנשים החשובים בזמנה, כגון ג'ון סטיינבק ומרתה גרהם. הדיוקן של סטיינבק היה בעל משמעות במיוחד, שכן הוא אחד היחידים שלו משנות ה-30.
הנילוס הכחול
היסטוריה
בהיות הנילוס הכחול מקור עיקרי למימי הנילוס, ביקשה בריטניה במשך השנים לקבל שליטה על השטח של הנילוס הכחול כדי שתוכל לשלוט במים הזורמים בנילוס ובכך להחזיק מנוף לחץ כלפי מצרים. בשנת 1927 בקשה בריטניה, ששלטה בסודאן, להביא את דרישתה לפני חבר הלאומים. לאחר כיבוש אתיופיה על ידי איטליה, הדגישו דוברים איטלקים כי לבריטים הבטחו רק זכויות במים ולא זכויות טריטוריאליות על אזור הנילוס הכחול.
סכרים
בשנת 1899 מינתה ממשלת בריטניה, שכבשה את סודאן, משלחת בראשות ויליאם גארסטין לחקור את הנילוס הכחול. בשנת 1904 הציעה המשלחת להקים סכר על הנילוס הכחול כדי להסדיר את הזרימה ובכך למנוע נזקי שיטפונות ואיבוד מים. בינתיים, בשנת 1902, נחתם בין בריטניה וממשלת אתיופיה הסכם על פיו לא ייבנה סכר על הנילוס הכחול מבלי רשות מבריטניה או סודאן. בדצמבר 1925 חתמו איטליה ובריטניה על הסכם שחלק את אתיופיה לאזורי השפעה והותיר את הקמת הסכר במעלה הנילוס הכחול בידי בריטניה. ביוני 1926 נודע לממשלת אתיופיה על ההסכם והיא מחתה שההסכם נעשה מאחורי גבם. בריטניה הגיבה בטענה שלא תעשה דבר ללא הסכמת אתיופיה והסכר יועיל לכל המדינות באזור. לקראת סוף 1927 החלה חברה אמריקנית לחקור את אפשרות הקמת הסכר על הנילוס הכחול, אולם עלויות ההקמה היו גדולות והקמת הסכר נדחה. ביוני 1935 התקיים משא ומתן בין מצרים וסודאן על חלוקת המים שיגיעו בעקבות הקמת הסכר. היו שפקפקו ביעילות של הקמת סכר ליד מקור הנילוס הכחול וטענו שרוב מימיו מצטרפים אליו בהמשך ולכן לסכר תהיה השפעה מועטה. תוכניות להקמת הסכר ליד מקור הנילוס הכחול עלו מחדש לאחר מלחמת העולם השנייה.
טופר גרייס
ביוגרפיה
גרייס נולד בעיר ניו יורק שבארצות הברית, למשפחה נוצרית בעיקרה, אם כי סבתו מצד אביו הייתה יהודייה. יש לו אחות בשם ג'ני. הוא גדל בדריאן, קונטיקט, שם הכיר את השחקנית קייט בוסוורת'. בתיכון החליט לקצר את שמו ל"טופר", מכיוון שלא אהב שקיצרו את שמו הפרטי כריסטופר, ל"כריס". כשלמד באקדמיית ברוסטר בניו המפשייר, הבחין בו המפיק של "מופע שנות ה-70", כששיחק את התפקיד הראשי בהצגה "A Funny Thing Happened on the Way to the Forum".
חיים אישיים
בינואר 2015 התארס עם השחקנית האמריקאית אשלי הינשו, לאחר כשנה של זוגיות. במאי 2016 הם נישאו, וב-2017 נולדה בתם.
סולפט
מבנה וקישור
השימוש שעשה פאולינג באורביטלי d עורר דיון בשאלת החשיבות היחסית של קישור π וקוטביות קשרים (משיכה אלקטרוסטטית) בתור גורמים לקיצור הקשר S-O. תוצאת הדיון הייתה הסכמה רחבה שאורביטלי d משחקים תפקיד, אך חשיבותם פחותה ממה שחשב פאולינג. התיאור הנפוץ מערב קשרי pπ - dπ, כפי שהציע לראשונה D.W.J Cruickshank - בתיאור זה אורביטלי p מאוכלסים במלואם של אטום החמצן עוברים חפיפה עם אורביטלי d ריקים של אטום הגופרית (בעיקר אורביטלי dz2 ו-dx2-y2). בתיאור זה יש אופי π מסוים לקשרים, אך לקשר אופי יוני משמעותי. הסבר זה מוצג בכמה ספרי לימוד עכשוויים. התיאור של פאולינג עבור סולפט ותרכובות קבוצה ראשית וחמצן אחרות מוצג גם הוא בספרי לימוד רבים.
הסכם יפו (1192)
ההסכם
ההסכם הדגיש את הפער שבין התעמולה המוסלמית הקוראת לג'יהאד לבין שיקולים אסטרטגיים וכלכליים. מבחינת הנוצרים, האירוניה היא שריצ'רד לב הארי עזב את חופי הארץ מבלי לראות את ירושלים, מטרת המסע, ובכך הותיר לעצמו הצדקה למסע צלב עתידי (שלא מימש).
פסיכופיזיקה
היסטוריה
במהלך השנים פותחו שיטות נוספות לבחינת הקשר שבין גירוי לאופן בו הוא נתפס. למשל, על פי הגישה הפנומנולוגית, מתבקשים הנבדקים להתריע כאשר הם מבחינים בגירוי כלשהו. הבחינה יכולה להתבצע ברמה בסיסית מאוד, כמו להבחין בגירוי הקטן מהגירויים האחרים או בגירוי שצבעו שונה מהגירויים האחרים. לחלופין, ניתן גם לבקש מהנבדק להבחין בין ריחות שונים או צלילים בתדרים שונים. כמו כן, לעיתים נבדק גם זמן התגובה של הנבדק בהבחנה של גירויים או בזיהוי שלהם.
מערת נפטון
הכניסה והיציאה מהמערה היא אחת ושוכנת בגובה של מטר בודד מעל פני הים. דרך כניסה זו מתאפשרת ההגעה אל המערה לבאים דרך הים ולאלה היורדים אליה דרך שביל בן 656 מדרגות לאורכו של המצוק, המכונה "אסקאלה דל קבירול" (Escala del Cabirol - "מדרגות העז"). בעת סערה אין אפשרות להגיע למערה כלל, לא דרך הים ולא דרך השביל היבשתי.
טניה מאלה
קורות חיים
למרות הצלחתו של הסרט, "גולדפינגר" היה הופעתה הגדולה האחרונה של מאלה על המסך הגדול. מאלה מנתה שתי סיבות לכך ששבה לדוגמנות וסירבה להצעות לשחק בסרטים נוספים. ראשית, היא לא אהבה את ההגבלות שהטילו על החופש האישי שלה כשהיא הייתה נתונה בחוזה במהלך הפקתו של סרט, ושנית, היא אמרה שהתשלום היה "נוראי". בתחילה הוצע לה 50 פאונד לשבוע, והיא הצליחה להעלות את שכרה ל-150 פאונד לשבוע בתום משא ומתן מייגע, שכר שהיא הרוויחה בקלות ליום כדוגמנית.
פפראצי
צילומי פפראצי בחוק הישראלי
חוק הגנת הפרטיות רואה כפגיעה בפרטיות "צילום אדם כשהוא ברשות היחיד" וכן "פרסום תצלומו של אדם ברבים בנסיבות שבהן עלול הפרסום להשפילו או לבזותו". החוק קובע "לא יפגע אדם בפרטיות של זולתו ללא הסכמתו", ובכך מגביל את פעולתם של צלמי פפראצי בישראל. יחד עם זאת, רואה החוק כהגנה טובה מפני תביעה העוסקת בפגיעה בפרטיות אם "בפגיעה היה עניין ציבורי המצדיק אותה בנסיבות העניין, ובלבד שאם הייתה הפגיעה בדרך של פרסום – הפרסום לא היה כוזב".
סונאטה לחליל ("אונדינה") של ריינקה
הסונאטה לחליל ולפסנתר במי מינור אופוס 167, מאת המלחין הגרמני קרל ריינקה, היא יצירה חשובה ברפרטואר הרומנטי לחליל. הסונאטה היא מוזיקה תוכניתית לכל דבר, אשר מתבססת על נובלה באותו שם מאת הברון פרידריך דה לה מוט-פוקה. הסונאטה נכתבה בשנת 1882 ויצאה לאור בהוצאת רודל-קארט.
קאדי
בית הדין האזורי דן בהרכב של קאדי אחד ובית הדין השרעי לערעורים דן בהרכב של שלושה קאדים. מעמדם, מינויים ועניינים אחרים הנוגעים לקאדים בישראל מוסדרים בחוק הקאדים, התשכ"א-1961.
תנועת אולבני
המאבק
בסתיו 1961 הגיעו שני פעילים של ה-SNCC לאולבני בג'ורג'יה, עיר בעלת אוכלוסייה של כ-60,000 תושבים, מתוכם כ-40% מהם שחורים, על מנת לעורר את התושבים השחורים להשתתף בבחירות ובכך להתגבר על ההפרדה הגזעית. פעילותם בקרב צעירי העיר הצליחה לעורר צעירים רבים מבני המקום לפעולה וב-1 בנובמבר 1961, היום בו נכנסו לתוקף הוראות וועדת המסחר הבין-מדינתי (ICC) האוסרות הפרדה גזעית בתחבורה, הגיעו תשעה שחורים לתחנת אוטובוס באולבני לממש את זכותם. משהורו להם השוטרים לעזוב את המקום הם עזבו ועברו הגיש תלונה על אי מילוי ההוראות. לאחר אירוע זה התאספו חברי ארגונים שונים בעיר והקימו את תנועת אולבני. לנשיא התנועה נבחר ויליאם אנדרסן וסגנו היה סלייטר קינג. לאחר מספר ימים, שלושה צעירים שחורים נעצרו בתחנת הרכבת על כניסה לחדר האוכל בתחנה, ושני צעירים אחרים נעצרו על כניסה לחדר ההמתנה שיועד ללבנים. ב-25 בנובמבר 1961 אורגנה אספה המונית בכנסייה בפטיסטית בעיר והמקום היה דחוס מרוב משתתפים. ב-27 בנובמבר, בעת משפטם של העצורים, התקיימה הפגנה נגד המעצרים ונגד סילוק התלמידים שנעצרו מהלימודים באוניברסיטה. 400 איש חתמו על עצומה שקראה להשיב את התלמידים ללימודים. ראש העיר החל לנהל מגעים עם תנועת אולבני במטרה לסיים את העימות והצדדים היו קרובים להגעה להסכמות. אולם מספר פעילים נוספים הגיעו לאולבני וב-10 בדצמבר הם ארגנו מחאה של עשרה פעילים שנכנסו לאזור המופרד של התחנה ונעצרו. למחרת נעצרו 267 תלמידי תיכון ומכללות שהפגינו נגד המעצרים.
טיעון רטרודוקטיבי
טיעון רטרודוקטיבי (Retroductive Argument) הוא טיעון שבו מוצע הסבר שיבאר עובדה או ערכת עובדות נצפית. ההסבר נובע מהתרחשות בו זמנית או הקבלה: "הדם על חולצת הנרצח תואם את סוג דמה של שטרנהולצר -- ייתכן שהיא הרוצחת". מאחר שהטיעונים מבוססים על הקבלות או הצלבה, טיעונים רטרודוקטיביים עשויים להיות שגויים במקרים רבים, מה שהופך אותם לסוג הטיעון החלש ביותר. למרות זאת, רטרודוקציה היא הסוג היחיד של טיעון המצביע על קשרים אפשריים חדשים שבאמצעותם ניתן להרחיב את ידיעותינו על העולם.
כשלי רטרודוקציה
ישנם שני סוגים של כשלי רטרודוקציה:
אול ניפון איירווייז
אול ניפון איירווייז (ביפנית: 全日本空輸株式会社; באנגלית: All Nippon Airways) היא חברת התעופה הגדולה ביותר ביפן. משרדיה נמצאים ברובע מינאטו שבטוקיו, בירת יפן. בסיסי הפעילות הבינלאומיים של ANA הם נמל התעופה טוקיו נריטה שמחוץ לטוקיו, ונמל התעופה הבינלאומי של קנסאי באוסקה. בסיסי הפעילות המקומיים שלה הם נמל התעופה טוקיו האנדה, נמל התעופה אוסקה, נמל התעופה הבינלאומי צ'ובו (ליד נאגויה) ונמל התעופה ניו צ'יטוסה (ליד סאפורו). החברה היא הספונסרית הרשמית של התאחדות הכדורגל היפנית. היא גם חברת התעופה הראשונה שהחלה להפעיל באופן סדיר את מטוס הבואינג 787.
נברו
ההתפרצות הגעשית של 2011
ב-17 ביוני הודיע סניף טולוז של ארגון VAAC (ראשי תיבות של Volcanic Ash Advisory Center) כי ההתפרצות פסקה, אבל לוויין של נאס"א שעבר מעל האזור ב-18 ביוני אחרי הצהריים (זמן מקומי) גילה שההתפרצות עדיין נמשכת.
ניו לנארק
היסטוריה
מפעלי ניו לנארק היו תלויים בכוח המופק ממים. מעל החלק של הנהר החוצה את הכפר נבנה סכר, וזרם המים שימש לצורך הפעלת המכונות השונות. המים חצו בתחילה תעלה מלאכותית וממנה עברו דרך ערוץ פתוח, ומשם הם זרמו לכמה גלגלי מים שהיו צמודים לכל אחד ממפעלי הכותנה. רק ב-1929 הוחלף אחרון גלגלי המים על ידי טורבינת מים, המשמשות גם כיום את הכפר. טורבינת מים חדשה הותקנה במפעל מספר שלוש, והיא מספקת חשמל לחלקים התיירותיים של הכפר.
בוב דילן
בוב דילן הוא גם צייר, וציוריו הוצגו בתערוכות רבות.
מחאה
בתחילת 1963 הוציא דילן את האלבום "The Freewheelin' Bob Dylan" שהצליח מאוד והיה לאלבומו המוצלח עד יציאת "Highway 61 Revisited" ב-1965. באלבומו "The Times They Are A-Changin" הציג דילן השקפה פוליטית, מתוחכמת וצינית על החיים. האלבום עסק בנושאים קשים כרצח של פעיל זכויות האזרח מדגר אוורס, התפוררות קהילות הכורים והחוואים המסורתיות וכלל את השיר "The Lonesome Death of Hattie Carroll", המתאר רצח של משרתת בידי אדוניה (במרומז רצח של שחורה בידי לבנים).
התפתחותו האמנותית של דילן הייתה כה מהירה בתקופה זו, שהוא הותיר את מבקריו ומעריציו הרחק מאחוריו. אלבומו "Bringing It All Back Home" ממרץ 1965 היה קפיצה נוספת קדימה. אלבום זה הושפע רבות מהביטלס (שהושפעו בעצמם מדילן), מצ'אק ברי וממוזיקת הרוק. באלבום כבר ניתן לשמוע את המעבר של דילן לגיטרה חשמלית ושירים קצביים ומהירים. הנושאים נותרו "דילניים" מובהקים, עם ההומור היבש והדמויות הגרוטסקיות.
שנות ה-80
שנות השמונים הייתה תקופה קשה עבור בוב דילן. בהתייחסו להופעתו בישראל ב-1987 טען שזוהי אחת מהופעותיו הגרועות בכל החיים.
העשור הראשון של המאה ה-21
ב-2001 שירו של דילן "Things Have Changed", שנכתב עבור פסקול הסרט "Wonder Boys", זכה בפרסי גלובוס הזהב ופרס אוסקר בקטגוריית השיר הטוב של השנה. ב-11 בספטמבר של אותה שנה הוציא דילן את האלבום "Love and Theft". האלבום כולל מגוון סגנונות ואף חזר לחלק מהמקורות המוזיקליים שלו. האלבום הופק על ידי דילן עצמו תחת שם העט "Jack Frost", זכה לשבחים רבים, היה מועמד למספר פרסי גראמי ואף נמכר היטב. שערורייה זוטא התעוררה כאשר התגלה דמיון בין מילות השיר "Floater" למילים מתוך ספרו של הסופר היפני, גוניצ'י סגה, "ווידוים של יאקוזה". לא ברור האם דילן במתכוון לקח טקסט מתוך הספר או שזהו צירוף מקרים. באותה שנה גם יצא לאור האלבום "Live 1961–2000", שכלל הקלטות מהופעות של דילן.
יהדות וישראל
ב-1978 התנצר דילן לנצרות אוונגליסטית לעיני התקשורת.
קייטלין דיוור
קריירה
תפקידה המרכזי הראשון היה בשנת 2009 בסרט הטלוויזיה "נערה אמריקאית: קאריסה נשארת חזקה", בו שיחקה בתפקיד מרכזי.
בוב דילן
יהדות וישראל
בשנות ה-80 התקרב לחסידות חב"ד והשתתף באופן פרטי באירועים דתיים שלה בניו יורק. ב-1989 השתתף באירוע "שירותרום" של חב״ד באחד מערוצי הכבלים של ניו־יורק.
קייטלין דיוור
קריירה
בשנת 2013 שיחקה בתפקיד מרכזי בסרט "טווח קצר 12". בשנת 2014 שיחקה בסרט "לגיס". בשנת 2017 שיחקה בתפקיד מרכזי בסרטים "כל סוף הקיץ", "אנחנו לא שייכים לכאן", "דטרויט" ו"בחוץ פנימה". בשנת 2019 שיחקה בתפקיד הראשי בסרטים "Them That Follow" ו"חורשות את הלילה". היא גם שיחקה בתפקידים קצרים במספר סדרות.
TV3 (שוודיה)
היסטוריה
בשנת 2009 הערוץ החל לשדר את התוכנית "Svenska Hollywoodfruar" בה השתתפו מריה מונטזמי ואנה אנקה ועד מהרה התוכנית הפכה ללהיט הכי גדול של הערוץ עם מעל ל-מיליון צופים בכל ערב.
לאחר שימוש ב-3 סמלילים המוקפים בעיגול מאז תחילת שידורי הערוץ, ב-7 בספטמבר 2009 שינה הערוץ לסמליל המורכב מהספרה 3 וממקף תחתיה. הגרסה המחודשת כוללת כמה התאמות במטרה ולמקד את קהל הצופים של הערוץ. כמו כן, מטרת השינויים הייתה להפוך את ערוצי MTG הכוללים גם את TV6 ו-TV8 לפופולריים יותר בקרב קבוצת הגיל 15-49.
פוטופון
איפנון אור השמש נעשה באמצעות מראה רוטטת. תנודות הקול של הדובר משנות את המראה ממראה קעורה למראה קמורה ובכך משנות את האור מאור ממוקד לאור מפוזר ומשנות את עוצמת ההארה המגיעה למקלט הנמצא במוקד המראה.
שחטאר-2 דונצק
לקראת עונת 2008 הוקמה הקבוצה מחדש כקבוצת הנוער של שחטאר והיא מתמודדת באליפות אוקראינה לנוער. משנת 2008 נקראת בשם "שחטאר U-21" (Шахтёр U-21).
Maya
מאיה (Maya) היא תוכנת גרפיקה ממוחשבת מקצועית המשמשת ליצירת גרפיקה או אנימציה תלת-ממדית. התוכנה פותחה במקור על ידי חברת Alias Systems Corporation אשר נמצאת בבעלות חברת Autodesk החל מ-10 בינואר 2006. התוכנה נמצאת בשימוש רחב היקף בתעשיות הקולנוע והטלוויזיה כמו גם בתעשיות משחקי המחשב והדמיות אדריכליות. מאיה מכילה כלים רבים עבור מידול תלת-ממדי, יצירת אנימציות, הדמיית ביגוד ושיער, וכדומה.
קרלו טרסקה
המעבר לארצות הברית
טרסקה היה חבר בוועדת ההגנה לסאקו וונצטי, שני אנרכיסטים איטלקים שנאשמו באשמת רצח, וקרא לשחרורם בכנסים ובמאמרים רבים. שניהם הוצאו להורג בכיסא חשמלי במסצ'וסטס באוגוסט 1927.
Maya
היסטוריה
אולפני ההנפשה של וולט דיסני שיתפו פעולה עם פיתוח מאיה במהלך הפקת הסרט דינוזאור. דיסני ביקשה שממשק המשתמש של היישום יהיה ניתן להתאמה אישית. תכונה זו של מאיה היא בין הסיבות לפופולריות שלה בתעשייה.
בדיקת יתירות מחזורית
מבוא
CRC מבוסס על תאוריה של קוד מחזורי (מעגלי) לתיקון שגיאות. השימוש בקוד מחזורי שיטתי, אשר מקודד הודעות על ידי הוספה של ערך בדיקה עם גודל קבוע, בשביל איתור שגיאות ברשתות תקשורת. CRC הוצג לראשונה על ידי וו. ווסלי פטרסון ב-1961. קודים מחזוריים הם לא רק פשוטים למימוש, אלא הם גם טובים במיוחד לאיתור פרצי שגיאות בהודעות עם נתונים אשר נשלחות ברצף. זה חשוב בגלל שפרצי שגיאות הם בעיות העברה נפוצות בערוצי תקשורת, אשר כוללים התקני אחסון מגנטיים ואופטיים.
מרקוס ברג
קריירה
באוגוסט 2007, באמצעה של העונה בליגה השוודית, עבר ברג לקבוצת חרונינגן מליגת העל ההולנדית, תמורת 2.5 מיליון ליש"ט. בחרונינגן יועד ברג להחליף את חלוץ הקבוצה לואיס סוארס, שעבר זמן קצר קודם לכן לאייאקס אמסטרדם. בעונתו הראשונה בהולנד,, הפגין ברג יכולת טובה, ועל אף שלא היה מלך השערים של הליגה, כבש 17 שערים וסייע לקבוצתו לסיים במקום השביעי.
נבחרת לאומית
ברג שיחק בצעירותו בנבחרת שוודיה עד גיל 21, בין השנים 2006 ו-2009. הוא שיחק עם הנבחרת הצעירה באליפות אירופה עד גיל 21 בשנת 2009, והעפיל עם נבחרתו עד לחצי גמר הטורניר. הוא זכה בתואר השחקן המצטיין של האליפות, וכן סיים כמלך השערים שלה עם שבעה שערים, בהם שלושער במשחק הפתיחה של הטורניר נגד, וצמד שערים בחצי הגמר נגד , שבו הפסידה שוודיה בדו-קרב בעיטות עונשין. בסך הכול שיחק 19 פעמים עבור הנבחרת הצעירה, וכבש 14 שערים.
הרולד סאקאטה
קריירה
טושיוקי סאקאטה נולד בהונולולו שבהוואי, למשפחה ממוצא יפני. כשהוא עבר לארצות הברית הוא אימץ לעצמו את השם המערבי יותר "הרולד". בהיותו בן שמונה עשרה, הוא שקל 51 קילו והיה בגובה 1.73 מטר. היות שרצה "להיראות טוב כמו החבר'ה האחרים", הוא החל להרים משקולות. הוא השקיע זמן ניכר מצעירותו בהרמת משקולות וזכה במדליית כסף מטעם ארצות הברית באולימפיאדת לונדון (1948) בלונדון, בהרימו משקל כולל של 410 קילוגרמים בקטגוריית המשקל הכבד. הוא גם עסק בהיאבקות מקצוענית תחת השם טוש טוגו (Tosh Togo) החל מראשית שנות החמישים לתחילת שנות השישים, ונהיה אלוף נבחרת ההיאבקות הקנדית.
מפיקי בונד הארי זלצמן ואלברט ברוקולי הבחינו בסאקאטה בשל מבנהו המוצק – הוא היה בגובה 1.75 ושקל 129 קילוגרם – שבנוסף למבטו המפחיד, הפך אותו לבחירה המושלמת לתפקיד אודג'וב, מתאגרף עבר אחר, מילטון רייד (Milton Reid) עבר מבחן בד לתפקיד. ב-1964 הזמין רייד את סאקאטה לתחרות היאבקות והתפקיד יינתן למנצח. אולם מאחר שרייד היה בד"ר נו ודמותו נהרגה, המפיקים החליטו לבחור בסאקאטה ותחרות ההיאבקות לא התקיימה.
תסמונת קלמן
מאפיינים אפשריים נוספים: קומה גבוהה יחסית, אפשרות לעיוורון צבעים ולחרשות, חיך שסוע, אפילפסיה, קשת עמוקה בכף הרגל (pes cavus), הליכה לא יציבה וניסטגמוס, חסר מולד של התפתחות הכליה.